* Randi Sanden Stangeland, ny lærar rep.
* Linda Høyland, lærar rep *Meldt fråfall*
* Inger Frisvoll, andre tilsette
* Anne Line Vårdal Viggen, foreldrerepresentant
* Tina Kleppe, foreldrerepresentant, partnerskap mot mobbing
* Stian Bru, Leiar FAU, foreldre rep
* Borghild Omland, elevrepresentant
* Oline Tjelta, elevrepresentant *fråfall*
* Olav Risa, ny politisk representant
* Vibeke Sola, rektor

**REFERAT FRÅ MØTE I DRIFTSSTYRET 02.02.21 Kl. 18.30-20.00**

**10/2020-21 Skulekvardagen i koronasituasjonen** v/rektor, tilsette og elevrådet

Rektor saknar fellesskapskjensla på skulen. Alle trinn er segregerte frå kvarandre og me kan blant anna ikkje gjennomføra fellessamling. Det har kome fleire nytilsette som ikkje får bli kjend med andre tilsette enn dei som arbeider på trinnet. Samstundes ser rektor at elevane har fått eit godt samhald på trinna. Dei vaksne har god oversikt i friminutta i høve til vennskap. Det har resultert i at me ikkje har konfliktar på tvers av trinn. Rektor nemnar fyrsteklassingane som aldri har delteke på fellessamling og aldri fått leika ute saman med elevar på andre trinn. SFO har no starta på rullering av opphald i vrimlearealet for å få variasjon på leikeareal.

Tilsette melder frå om at perioden utan bruk av personalrom var utfordrande. Fleire tilsette saknar også samarbeid på tvers i arbeid med pedagogisk utvikling. Det går utruleg mykje undervisningstid til vasking av hender og pultar.

Eleven nemnar samhaldet internt på trinnet som veldig bra i koronaperioden. Dei har arbeida mykje med kjekke aktivitetar på dei ulike areala ute.

**11/2020-21 Arbeid med ny læreplan v/rektor og lærarar**

Det har sjølvsagt vore uheldig at implementering av ny læreplan har føregått samstundes med koronaepidemien. Leiinga har balansert arbeidet med ny plan i høve til nye restriksjonar for smittevern. Rektor meiner likevel at skulen er godt i gang med ny plan. I haust gjennomførte me tverrfaglege opplegg. No på våren har me fokus på samanheng mellom mål, arbeidsmåtar og vurdering i planen. Alle pedagogane utforskar Utdanningsdirektoratet sitt planleggingsverktøy.

**12/2020-21 Partnerskap mot mobbing**

Partnerskapet skal ha møte i februar. Gleding med utdeling av kakao har vore utsett fleire gonger grunna smittevern. Det er plan om planting av tre i skulegarden til minne om Siri. Dette vil truleg skje i april. Gledingsveka er utsett til veke 21. Partnerskapet vil utforska Siri Abrahamsen sin digitale flate «gledingsskolen.no». Det er no to elevrepresentantar i Partnerskapet. Dei var med på førre møte. Partnerskapet arrangerte digital konsert for alle føresette i krinsen.

**13/2020-21 FAU**

FAU har møter på teams for tida. Det fungerer godt. Det har vore eit annleis år for FAU også med mykje færre arrangement. Det er gjort vedtak om at rekneskap og årsmelding vert sendt ut digitalt til alle føresette. Det vert ikkje gjennomført føredrag og fysisk oppmøte til årsmøte slik som andre år. Samstundes med årsmeldinga vil det gå ut spørsmål om kven som ønskjer å sitja i driftsstyret til skulen. FAU fortel at dei har hatt mange spørsmål kring vennegrupper og bursdagsselskap. FAU støttar seg til gjeldande retningslinjer frå Regjering og kommune. Dei ønskjer ikkje å laga lokale variantar som stadig må endrast. FAU-leiar er i dialog med 17.maikomiteen. Dei ønskjer å laga to ulike planar slik at dei er førebudd på ulike scenario for feiring av 17. mai. FAU på Tu spelte inn til kommunalt FAU om leirksule for 7.trinn. Det er ulik praksis mellom Time og Klepp kommune i høve til arrangering av leirskule. Det var fare for at elevane på Tu ikkje fekk gjennomført leirskule. Det er godt samarbeid med skuleadministrasjonen i Klepp, Tu skule og Vardheia, så det vert gjennomført leirskule for 7.trinn på Orre og Tu fyrste veka i mai. Då vil det vera lærarar på Vardheia, Tu og Orre med på turen.

**14/2020-21 Elevråd**

Elevrådet arbeider mykje med vennskap. Sist møte vart det vist to filmar om vennskap. Desse filmane skal alle klassane no sjå og drøfta. I veke 7 og 8 skal elevrådet arrangera bordtennisturnering. I tillegg skal det arrangerast sjakkturnering digitalt.

**15/2020-21 Informasjon frå politisk representant**

Av politiske saker kan desse nemnast:

* Namn på Kleppelunden skule
* Budsjett for barn og unge (på same nivå som tidlegare).
* Skulane som skal byggjast, rehabiliterast og nedlegging av barnehagar.
* Tilsyn av Stasforvaltaren på Engelsvoll og Orstad. Har fått beskjed frå administrasjonen om kva som er gjort i etterkant av tilsynet.

**16/2020-21 Tidleg innsats og satsinga «På Sporet» v/Randi og Vibeke**

Vibeke og Randi fortalde om satsinga i høve til tidleg innsats. Tu er glad for den kommunale satsinga. Randi fortalde om sin posisjon som ressursperson. Driftsstyret fekk sjå film frå gjennomføring av «På Sporet» i fyrste klasse. Lærarane er særs godt nøgd med gjennomføring og resultat blant elevane. Det er signal om at prosjektet vil fortsetja neste år også.

**17/2020-21 Elevundersøkinga**

Vibeke synte resultat for elevundersøking hausten 2020. Tu skule er på snitt med kommunen på ein indikator og over kommunen på alle dei andre. I høve til trygt miljø har skulen 4.8 på om elevane har blitt mobba dei siste månadane, 4.9 på digital mobbing og 5 på mobbing frå vaksne. Den høgaste skåren er 5 på denne undersøkinga. Skulen er godt nøgd med tala, men tenkjer at arbeid med trygt og godt skulemiljø aldri er i mål. Me må stadig bli betre og framheva det arbeidet som allereie er bra. Den største forbetringa er knyta til spørsmålet om elevane får faglege utfordringar. Her har kommunen 4.1, medan Tu skule har 4.6. Dette er eit punkt FAU har vore opptekne av. Rektor stilte spørsmålet knyta til motivasjon. Dette er den indikatoren som skulen ligg på snitt med kommunen. Spørsmåla knyta til denne kategorien er om elevane er interessert i å læra, kor godt dei liker skulearbeidet og om dei gler seg til å gå på skulen. Spørsmålet er om «koronaskulen» har forverra motivasjonen, er det spørsmålsstillinga som innbyr til dårlegare skår eller kva kan me gjera for at elevane skal bli meir motiverte?

Elevrepresentant ønskjer meir fysisk aktivitet i timane. Elevane på 6. og 7.trinn skal diskutera dette i klassane og koma med innspel til elevrådet, rektor og på dialogmøte med skulesjefen.

**Det er ein positiv trend på desse spørsmåla:**

Har du nokre medelevera å vera saman med friminutta? 4.8

Opplever du at lærarane dine har tru på at du kan gjera det bra på skulen? 4.8

Lærarane mine synast det er greitt at me elevar gjer feil fordi me kan læra av det 4.9

Dei vaksne på skulen synast det er viktig at me elevar er greie med kvarandre. 4.9

Kor nøgd er du med skulebygningen? 4.9

**Spørsmål me vil arbeide meir med:**

Er de elevar med å foreslå korleis de skal arbeide med faga? 3.7

Får du vera med og vurdera skulearbeidet ditt? 3.7

I klassen gjer me ikkje narr av kvarandre viss nokon gjer feil. 4.2

**Eventuelt**

Nytt møte: 27.04.21 kl. 18.30-20.00.